Premierul francez ia în calcul să reducă săptămâna de muncă la patru zile pentru părinții divorțați
Premierul francez Gabriel Attal se gândeşte la mai multe posibilităţi de a uşura viaţa părinţilor divorţaţi prin scurtarea timpului de muncă şi vrea să prezinte la sfârşitul lui martie, într-un seminar guvernamental, propuneri în acest sens, relatează La Figaro, transmite News.ro.
Gabriel Attal a anunţat în ziarul economic şi financiar francezLa Tribune Dimanche, că se gândeşte la mai multe piste – o reducere a numărului zilelor de muncă la patru, la patru şi jumătate sau introducerea unor săptămâni "diferenţiate" de patru zile de muncă ale părinţilor divorţaţi, atunci când este rândul acestora să stea cu copiii.
El a experimentat, pe când era ministru al Conturilor Publice, săptămâna de muncă de patru zile, în administraţia sa, fără reducerea timpului de muncă.
În ianuarie, în discursul de politică generală, şeful Guvernului francez le-a cerut miniştrilor "să experimenteze săptămâna de patru zile, fără reducerea timpului de muncă", în "administraţiile lor centrale şi deconcentrate".
Aceste opţiuni urmează să fie prezentate în cadrul unui semninar guvernamental consacrat muncii, prevăzut la 27 martie.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank